**Temakveld 3: Konfirmasjonsfesten.**

(Deler av teksten er hentet fra Konfirmantbibelens Lærerveiledning s. xx)

Hensikten er å få familiene til å involvere ungdommene i planleggingen og de trenger ofte noe konkret å planlegge ut fra, særlig hvis de ikke har deltatt i andre konfirmasjoner nylig. Forberedelsene trygger dem for dagen. Deres humør har mange ups and downs og få av dem ønsker å være så mye i fokus som festdagen krever. Når de forstår at den er for dem, blir opplevelsen ofte uventet positiv. Men det hjelper å ha litt oversikt i god tid på forhånd. Særlig gjelder dette i familier med litt komplisert forhistorie enten det dreier seg om samlivsbrudd, sykdom eller dødsfall osv.. Det er mange ulike måter å lage fest på.

Programmet for kvelden avgjøres av hva en har av ressurser lokalt: En kokk/kostholdslærer til å foreslå noen enkle menyer for middag eller buffet. En diktende person til å få tips til melodier som egner seg til sang og ideer til innhold. Blomsterbutikken sender en person med blomster og viser noen enkle måter å pynte bordet på. Ideer til bordpynt som kan avspeile interessene til konfirmanten er kjærkomment. Tips til talen fra foreldrene og konfirmantene får hjelp til takketalen. En fotograf gir hjelp til å ta gode bilder fra festen. En far forteller hvordan de tenkte omkring festen da deres sønn ble konfirmert i en sein gudstjeneste på en søndag. Hva med å samle familien allerede i forkant av konfirmasjonsgudstjenesten slik at selskapet ikke skulle bli så hektisk.

Programmet

**Velkommen**

Introduksjon: Konfirmasjonsfesten, hvem, hva, hvor? (se manus vedlagt)

Tanker om økonomi, praktiske løsninger, delte familier, med mer.

**Poster:**

Ca 20 minutter på hver post, rullering tre ganger. Man går til de postene man har lyst til å besøke.

*Sang:* Hvordan skrive sang? Gode melodier? Tips

*Konfirmantens tale og foreldrenes tale* (to stasjoner): Hva skal man si? Tips

*Blomster*: Hvordan pynte? Hva kan jeg gjøre selv? (her har vi fått inn et lokalt gartneri som gir oss gode tips og rabatter)

*Borddekorasjon*: Hvordan pynte bordet? Bordkort. Konfirmantens preg.

*Foto*: Hvordan ta gode bilder selv? Hjelpemidler. Tips

*Mat*: Meny. Bestille/lage selv? Tapas/treretters? Økonomi. Drikke.

**Liturgisk avslutning** i kirkerommet m/kristuskrans